ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং সেপ্টেম্বরের ২-৬ তারিখ পর্যন্ত জাপান এবং কোরিয়া প্রজাতন্ত্র সফর করবেন
নয়াদিল্লি, ৩০ অগাস্ট, ২০১৯
প্রতিরক্ষামন্ত্রী শ্রী রাজনাথ সিং সেপ্টেম্বরের ২-৬ তারিখ পর্যন্ত জাপান এবং কোরিয়া প্রজাতন্ত্র সফর করবেন।
জাপান সফরকালে প্রতিরক্ষামন্ত্রী জাপানের প্রতিরক্ষামন্ত্রী মিস্টার তাকেশি আইওয়া-র সঙ্গে বার্ষিক প্রতিরক্ষামন্ত্রক সম্বন্ধীয় আলোচনায় অংশ নেবেন। মন্ত্রী পর্যায়ের এই আলোচনার কর্মসূচিতে উভয় দেশের মধ্যে বিশেষ কৌশলগত এবং আন্তর্জাতিক অংশিদারিত্বের সম্পর্ক জোরদার করার বিষয়টি স্হান পাবে। জাপান সফরে শ্রী রাজনাথ সিং সেদেশের প্রধানমন্ত্রী মিস্টার সিঞ্জো আবে-র সঙ্গেও সাক্ষাৎ করবেন।
কোরিয়া প্রজাতন্ত্রের সফরের সময় প্রতিরক্ষামন্ত্রী কোরিয়া প্রজাতন্ত্রের জাতীয় প্রতিরক্ষামন্ত্রী মিস্টার জিয়ং কিয়ং-ডু-র সঙ্গে দ্বিপাক্ষিক আলোচনায় যোগ দেবেন। সেইসঙ্গে তিনি কোরিয়া প্রজাতন্ত্রের প্রধানমন্ত্রী মিস্টার লি নাক-ইয়ন-এর সঙ্গেও সাক্ষাৎ করবেন। সিওল-এ সফরকালে প্রতিরক্ষাশিল্প সংস্হাগুলির প্রতিনিধিদের সঙ্গে শ্রী সিং মুখ্য কার্যনির্বাহী আধিকারিকদের ফোরামে আলোচনা করবেন।
SSS/CB/NS
(Visitor Counter : 44
প্রধানমন্ত্রীরদপ্তর
প্রধানমন্ত্রী ঘূর্ণিঝড়ের ফলে উদ্ভূত পরিস্থিতির পর্যালোচনা করলেন; জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানান
নতুনদিল্লি, ২ জুন, ২০২০
প্রধানমন্ত্রী শ্রী নরেন্দ্র মোদী ভারতের পশ্চিম উপকূলে ঘূর্ণিঝড়ের ফলে উদ্ভূত পরিস্থিতির পর্যালোচনা করেন। তিনি জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানান।
এক বার্তায় প্রধানমন্ত্রী বলেন, “ ভারতের পশ্চিম উপকূলে ঘূর্ণিঝড়ের ফলে উদ্ভূত পরিস্থিতি নিয়ে পর্যালোচনা করলাম।
প্রার্থনা করি সকলে ভালো থাকুন। আমি জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানাচ্ছি।“
(CG/CB
কেন্দ্রীয়মন্ত্রিসভা
কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে
এই ৫টি রাজ্যে উন্নয়নে আগ্রহী ৪৪টি জেলার ৭,২৮৭টি পরিষেবাহীন গ্রামে ৪জি মোবাইল পরিষেবা চালু করতে আনুমানিক প্রায় ৬,৪৬৬ কোটি টাকা খরচ হবে
নয়াদিল্লি, ১৭ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে।
এই ৫টি রাজ্যে উন্নয়নে আগ্রহী ৪৪টি জেলার ৭,২৮৭টি পরিষেবাহীন গ্রামে ৪জি মোবাইল পরিষেবা চালু করতে ৫ বছরে আনুমানিক প্রায় ৬,৪৬৬ কোটি টাকা খরচ হবে। ইউনিভার্সাল সার্ভিস অব্লিগেশন ফান্ড  থেকে কর্মসূচি রূপায়ণ খাতে তহবিল যোগান দেওয়া হবে। চুক্তি স্বাক্ষরের পর ১৮ মাসের মধ্যে কর্মসূচির কাজ শেষ হবে। আগামী ২৩ নভেম্বরের মধ্যে চুক্তি স্বাক্ষর প্রক্রিয়া সম্পন্ন হবে। বর্তমান ইউনিভার্সাল সার্ভিস অব্লিগেশন ফান্ড সংক্রান্ত নীতি-নির্দেশিকা অনুসরণ করে উদার প্রতিযোগিতামূলক দরপত্র আহ্বান প্রক্রিয়ার মাধ্যমে চিহ্নিত পরিষেবাহীন গ্রামগুলিতে ৪জি মোবাইল পরিষেবা দেওয়ার জন্য বরাত দেওয়া হবে।
মন্ত্রিসভার এই সিদ্ধান্তের ফলে ৫টি রাজ্যের উন্নয়নে আগ্রহী জেলার প্রত্যন্ত ও দুরুহ এলাকাগুলিতে মোবাইল পরিষেবা চালু হলে ডিজিটাল যোগাযোগ ব্যবস্থার প্রসার ঘটবে, পঠন-পাঠনে সুবিধা হবে, তথ্য ও জ্ঞানের আদান-প্রদান বাড়বে, দক্ষতার মানোন্নয়ন হবে। এমনকি, বিপর্যয় ব্যবস্থাপনা, ই-প্রশাসন, ই-বাণিজ্যের প্রসার ঘটবে। অন্যদিকে, কর্মসংস্থানের সুযোগ সৃষ্টির পাশাপাশি, ডিজিটাল ভারত গড়ে তোলার স্বপ্ন পূরণে সহায়ক হবে। আত্মনির্ভর ভারত গঠনের উদ্দেশ্য পূরণে এবং দেশীয় উৎপাদন বাড়াতেও এই কর্মসূচি বড় ভূমিকা নেবে।
CG/BD/SB
(
রাষ্ট্রপতিরসচিবালয়
শিক্ষক দিবসের প্রাক্কালে রাষ্ট্রপতির শুভেচ্ছা
নয়াদিল্লি, ৪ সেপ্টেম্বর, ২০১৮
শিক্ষক দিবসের প্রাক্কালে দেশের সকল শিক্ষককে শুভেচ্ছা জানিয়েছেন রাষ্ট্রপতি শ্রী রামনাথ কোবিন্দ।
এক শুভেচ্ছাবার্তায় শ্রী কোবিন্দ বলেছেন, শিক্ষক দিবস উপলক্ষে সকল শিক্ষক-শিক্ষিকাকে শুভেচ্ছা এবং অভিনন্দন। তিনি আরও বলেছেন, গুরু-শিষ্য পরম্পরা আমাদের সংস্কৃতি এবং ঐতিহ্যের একটি বৈশিষ্ট্য। অনাদিকাল থেকেই আমরা সৌভাগ্যবান এবং আশীর্বাদধন্য এই কারণে যে, আমরা বহু মহান গুরুর সন্ধান পেয়েছি যাঁরা সত্যান্বেষীদের তাঁদের লক্ষ্যে পৌঁছতে সাহায্য করেছেন। রাষ্ট্রপতির ভাষায়, শিক্ষক দিবস স্মরণ করতে হলে আমাদের স্মরণ করতে হবে যশস্বী শিক্ষাবিদ এবং পণ্ডিত ডঃ সর্বপল্লী রাধাকৃষ্ণনের অবদানের কথা। বিশেষ এই দিনে, জ্ঞান, শান্তি ও সংহতিতে পরিপূর্ণ এক রাষ্ট্র তথা বিশ্ব নিরূপণে ব্যক্তি অথবা সমষ্টিগতভাবে আমাদের গুরুরা যাতে আমাদের পথপ্রদর্শন করেন, সেটাই আমাদের প্রার্থনা হওয়া উচিৎ বলে মন্তব্য করেন রাষ্ট্রপতি কোবিন্দ।
CG/SSS/DM/…
(Visitor Counter : 147
প্রধানমন্ত্রীরদপ্তর
প্রধানমন্ত্রী বারাণসীর দেব দীপাবলি মহোৎসবে অংশগ্রহণ করেছেন
মা অন্নপূর্ণার হারিয়ে যাওয়া মূর্তি ফিরে পাওয়ায় প্রধানমন্ত্রী কাশীকে অভিনন্দন জানিয়েছেন
গুরুনানক দেবজি সংস্কারের সবথেকে বড় প্রতীক ছিলেন : প্রধানমন্ত্রী
নয়াদিল্লি, ৩০ নভেম্বর, ২০২০
প্রধানমন্ত্রী শ্রী নরেন্দ্র মোদী আজ বারাণসীতে দেব দীপাবলি মহোৎসবে অংশগ্রহণ করেছেন। এই উপলক্ষে আয়োজিত এক অনুষ্ঠানে প্রধানমন্ত্রী বলেছেন, এটি কাশীর একটি বিশেষ আয়োজন। তিনি জানিয়েছেন, ১০০ বছরেরও বেশি সময় আগে কাশী থেকে খোয়া যাওয়া মা অন্নপূর্ণার মূর্তিটি আবার ফিরে এসেছে। এটি কাশীর জন্য সৌভাগ্যের বিষয়। তিনি বলেছেন যে, আমাদের দেব-দেবীদের প্রাচীন যুগের মূর্তি আমাদের বিশ্বাসের এবং অমূল্য ঐতিহ্যের প্রতীক।
প্রধানমন্ত্রী বলেছেন, এই উদ্যোগ যদি আগেই নেওয়া হত তাহলে দেশ অনেক আগে এই ধরনের মূর্তি ফিরে পেত। তিনি বলেছেন, দেশের ঐতিহ্য আমাদের জন্মগত অধিকার। তবে কয়েকজনের কাছে দেশের ঐতিহ্য মানে তাঁদের পরিবার আর পরিবারের নাম। কিন্তু আমাদের কাছে আমাদের সংস্কৃতি, বিশ্বাস ও মূল্যবোধই হল আমাদের ঐতিহ্য। অন্যদের কাছে তাঁদের মূর্তি এবং পারিবারিক ছবিই ঐতিহ্য।
প্রধানমন্ত্রী গুরুনানক দেবজির প্রসঙ্গ উল্লেখ করে বলেছেন, সমাজ ব্যবস্থার সংস্কারের তিনি বড় প্রতীক। সমাজে এবং জাতীয় স্বার্থে যে পরিবর্তনই আসুক না কেন, অনভিপ্রেত বিরোধিতা কোনও না কোনভাবে শুরু হয়। কিন্তু যখন সেই সংস্কারগুলি সকলের কাছে স্পষ্ট হয়, তখন সবকিছু আবার ঠিক হয়ে যায়। গুরুনানক দেবজির জীবনের থেকে আমরা এই শিক্ষাই পেয়েছি।
প্রধানমন্ত্রী বলেছেন, কাশীতে যখন উন্নয়নের কাজ শুরু হয়েছিল তখন নিছক বিরোধিতা করার জন্য প্রতিবাদকারীরা রাস্তায় নেমেছিলেন। কাশী যখন সিদ্ধান্ত নিয়েছিল, বাবার দরবার পর্যন্ত বিশ্বনাথ করিডর তৈরি করা হবে, প্রতিবাদকারীরা তারও সমালোচনা করেছিলেন। কিন্তু আজ বাবার আশীর্বাদে কাশী তার হৃত গৌরব ফিরে পেয়েছে। শতাব্দী প্রাচীন বাবার দরবার থেকে মা গঙ্গার সরাসরি যোগাযোগ পুনঃপ্রতিষ্ঠিত হয়েছে।
বাবা কাশী বিশ্বনাথের আশীর্বাদে তিনি কাশীতে আলোর উৎসবে অংশ নেওয়ার সুযোগ পাওয়ায় নিজেকে ধন্য মনে করেছেন। শ্রী মোদী প্রাচীন এই শহরের গৌরবের কথা উল্লেখ করে বলেছেন, যুগ যুগ ধরে কাশী সারা পৃথিবীকে পথ দেখিয়েছে। করোনার নিষেধাজ্ঞার কারণে তিনি এই শহরে ঘন ঘন আসতে পারেননি, যেটি তাঁর সংসদীয় ক্ষেত্রও বটে। কিন্তু এই অভাব তিনি খুবই অনুভব করেছেন। তিনি বলেছেন, এই সময়ে জনসাধারণের থেকে তিনি দূরে ছিলেন না এবং মহামারীর সময়ে কি কি ব্যবস্থা নেওয়া হয়েছে সেদিকে তাঁর নজর ছিল। মহামারীর এই সময়ে কাশীর জনসাধারণ মানুষকে সাহায্য করার যে উদ্যোগ নিয়েছিলেন, তিনি তার প্রশংসা করেছেন।
প্রধানমন্ত্রীরদপ্তর
হিমাচল প্রদেশের কারখানায় মর্মান্তিক দুর্ঘটনায় প্রাণহানিতে শোক প্রকাশ প্রধানমন্ত্রীর
ক্ষতিগ্রস্তদের জন্য পিএমএনআরএফ থেকে আর্থিক ক্ষতিপূরণের ঘোষণা
নয়াদিল্লি, ২২ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী হিমাচল প্রদেশের কারখানায় মর্মান্তিক দুর্ঘটনায় প্রাণহানিতে গভীর শোক প্রকাশ করেছেন। পাশাপাশি, প্রধানমন্ত্রী ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল  থেকে আর্থিক ক্ষতিপূরণের কথাও ঘোষণা করেছেন।
এক ট্যুইট বার্তায় প্রধানমন্ত্রী বলেছেন, “হিমাচল প্রদেশের উনায় একটি কারখানায় দুর্ঘটনা খুবই দুঃখজনক। যাঁরা এই দুর্ঘটনায় প্রাণ হারিয়েছেন, তাঁদের পরিবারের প্রতি আমার গভীর সমবেদনা। একই সঙ্গে আমি দুর্ঘটনায় আহতদের দ্রুত আরোগ্য কামনা করছি”।
প্রধানমন্ত্রী আরও জানিয়েছেন, “হিমাচল প্রদেশের কারখানায় মর্মান্তিক দুর্ঘটনায় যাঁরা প্রাণ হারিয়েছেন, তাঁদের নিকটাত্মীয়কে পিএমএনআরএফ থেকে ২ লক্ষ টাকা এবং আহতদের ৫০ হাজার টাকা দেওয়া হবে”।
CG/SS/SB
(
রেলমন্ত্রক
রেলের আধুনিকীকরণ এবং প্রযুক্তিগত উন্নয়নের জন্য বৈদেশিক বিনিয়োগ
নয়াদিল্লি, ২০ জুলাই, ২০১৮
প্রত্যক্ষ বৈদেশিক বিনিয়োগের যে নীতি ২৮শে আগস্ট থেকে কার্যকর হবে তাতে রেলওয়ে পরিকাঠামো উন্নয়নের বেশ কয়েকটি ক্ষেত্রে স্বয়ংক্রিয়ভাবে বৈদেশিক বিনিয়োগ করা যাবে বলে রেল প্রতিমন্ত্রী শ্রী রাজেন গোহাঁই আজ রাজ্যসভায় এক প্রশ্নের লিখিত জবাবে জানিয়েছেন। সরকারি-বেসরকারি অংশীদারিত্বে শহরতলীর রেল করিডর প্রকল্প, দ্রুতগতির ট্রেন প্রকল্প, পণ্য চলাচলের জন্য পৃথক লাইন, কোচ এবং ইঞ্জিন নির্মাণ, রেল বৈদ্যুতিকীকরণ, সিগন্যাল ব্যবস্থা, যাত্রী টার্মিনাল এবং দ্রুতগতির গণ-পরিবহণ ব্যবস্থার ক্ষেত্রে এই নীতি কার্যকর হবে। রেলের কোন কাজকেই বেসরকারিকরণের কোন প্রস্তাব নেই বলে মন্ত্রী জানান। তবে, পরিচ্ছন্নতা, পে অ্যান্ড ইউজ শৌচাগার, রিটায়ারিং রুম, পার্কিং প্রভৃতি ক্ষেত্রে অবশ্য সরকারি-বেসরকারি অংশীদারিত্বে এবং বাইরের সংস্থাকে দিয়ে প্রয়োজনমতো কাজ করানো হতে পারে বলে তিনি জানান।
CG/PB/DM/…
(Visitor Counter : 35
বিদ্যুৎমন্ত্রক
কেন্দ্রীয় বিদ্যুৎ মন্ত্রী রাজ্য বিদ্যুৎ বন্টন সংস্থাগুলির নবম সুসংবদ্ধ রেটিং ও র্যাঙ্কিং প্রকাশ করেছেন
নতুন দিল্লি, ১৬ জুলাই, ২০২১
কেন্দ্রীয় বিদ্যুৎ ও পুনর্নবিকরণযোগ্য শক্তি মন্ত্রী শ্রী আর কে সিং আজ রাজ্য বিদ্যুৎ বন্টন সংস্থাগুলির নবম সুসংবদ্ধ রেটিং প্রকাশ করেছেন। ৪১টি রাজ্য বিদ্যুৎ বন্টন সংস্থাকে নিয়ে নবম এই বার্ষিক রেটিং প্রকাশ করা হয়েছে। ২০১৯-২০ অর্থবর্ষে বিদ্যুৎ বন্টন সংস্থাগুলির রেটিং নির্ণয়ে সমস্ত সংস্থায় উৎসাহের সঙ্গে অংশ নেয়।
বিদ্যুৎ মন্ত্রী শ্রী সিং সব অংশিদারদের বিশেষ করে রাজ্য বন্টন সংস্থাগুলিকে রেটিং পদ্ধতিতে অংশগ্রহণ ও সক্রিয় ভূমিকা পালনের জন্য অভিনন্দন জানান। মহামারীর সময় কঠিন চ্যালেঞ্জ সত্বেও সাফল্যের সঙ্গে রেটিং সম্পর্কিত কাজকর্ম পরিচালিত হয়েছে। তিনি জোর দিয়ে বলেন, বিদ্যুৎ বন্টন ক্ষেত্রে প্রকৃত পরিস্থিতি নিরুপণে এধরণের রেটিং থেকে ভারতীয় বিদ্যুৎ ক্ষেত্র উপকৃত হবে এবং এই ক্ষেত্রের কাজকর্মে আরও দক্ষতা আসবে। রাজ্য সরকারের পাশাপাশি অগ্রণী প্রতিষ্ঠান ও অংশিদাররা রেটিং অনুযায়ী ভবিষ্যতমুখী উন্নয়নমূলক পরিকল্পনা গ্রহণ করতে পারবে বলেও মন্ত্রী জানান।
বিদ্যুৎ মন্ত্রী গৌরবময় ৩৫ বছর পূর্ণ করার জন্য পাওয়ার ফিন্যান্স কর্পোরেশন -কে অভিনন্দন জানান। তিনি বলেন, বিগত বছরগুলিতে পিএফসি ভারতীয় বিদ্যুৎ ক্ষেত্রে অর্থ সহায়তার দিক থেকে গুরুত্বপূর্ণ ব্যাঙ্ক বহির্ভূত আর্থিক প্রতিষ্ঠান হয়ে উঠেছে। বিদ্যুৎ ক্ষেত্রের সংস্কারে পিএফসি সরকারের এক অন্যতম কৌশলগত অংশিদার হয়ে উঠতে পারে বলেও শ্রী সিং মন্তব্য করেন।
এক দেশ - এক গ্রিড - এক ফিকোয়েন্সির লক্ষ্য পূরণে শ্রী সিং বলেন, এজন্য ১ লক্ষ ৫২ হাজার সিকেএম বিদ্যুৎ পরিবাহী লাইন বসানো হচ্ছে। গ্রাহক সুরক্ষা সুনিশ্চিত করতে সরকার সম্প্রতি ইলেক্ট্রিসিটি  আইন ২০২০ বিজ্ঞাপিত করেছে। তিনি আরও বলেন, সমস্ত পরিবারে দিবা-রাত্রী ২৪ ঘন্টা নিরবচ্ছিন্ন বিদ্যুৎ সরবরাহের জন্য কেন্দ্রীয় সরকার বন্টন ব্যবস্থাকে আরও শক্তিশালী করে তুলতে রাজ্যগুলিকে সহাযতা দিচ্ছে। এছাড়াও আত্মনির্ভর ভারত অভিযানের অঙ্গ হিসেবে সরকার নগদের যোগান দিয়ে বিদ্যুৎ ক্ষেত্রের মূলধন বাড়ানোর চেষ্টা করছে।
এই উপলক্ষে বিভাগীয় প্রতিমন্ত্রী শ্রী কৃষাণ পাল গুজ্জর, মন্ত্রকের সচিক শ্রী অলোক কুমার, বিভিন্ন রাজ্য সরকারের বিদ্যুৎ সচিবরা সহ রাজ্য বিদ্যুৎ বন্টন সংস্থাগুলির চেয়ারম্যান তথা ম্যানেজিং ডায়রেক্টররা উপস্থিত ছিলেন। উল্লেখ করা যেতে পারে, ২০১২ থেকে বার্ষিক ভিত্তিতে বিদ্যুৎ মন্ত্রকের পন্থা-পদ্ধতি অনুযায়ী সুসংবদ্ধ রেটিং পদ্ধতি পরিচালিত হয়ে আসছে।
CG/BD/AS
(Visitor Counter : 226
স্বাস্থ্যওপরিবারকল্যাণমন্ত্রক
কোভিড টিকা বন্টন সম্পর্কিত সর্বশেষ তথ্য কেন্দ্রীয় সরকার ১৬-৩১ মে পর্যন্ত রাজ্য / কেন্দ্রশাসিত অঞ্চলগুলিতে বিনামূল্যে প্রায় ১ কোটি ৯২ লক্ষ কোভিড টিকা সরবরাহ করবে
নয়াদিল্লি, ১৪ মে, ২০২১
দেশে মোট কোভিড টিকাকরণের সংখ্যা আজ সকাল ৭টা পর্যন্ত পাওয়া প্রাথমিক তথ্য অনুযায়ী প্রায় ১৮ কোটি। দেশব্যাপী টিকাকরণের ১১৮ দিন সম্পূর্ণ হওয়ায় মোট টিকাকরণ ১৭ কোটি ৮৯ লক্ষ ছাড়িয়েছে। সমস্ত রাজ্য ও কেন্দ্রশাসিত অঞ্চলের সমন্বয়ের ফলে যোগ্য ব্যক্তিদের টিকাকরণ হয়েছে। ভারত ১১৪ দিনে ১৭ কোটি টিকার ডোজ দিয়ে টিকাকরণের দিক থেকে বিশ্বের দ্রুততম দেশ হয়ে উঠেছে। অন্যদিকে, ১৭ কোটি টিকাকরণের ক্ষেত্রে মার্কিন যুক্তরাষ্ট্রের সময় লেগেছে ১১৫ দিন এবং চিনের সময় লেগেছে ১১৯ দিন।
জাতীয় স্তরে কোভিড-১৯ টিকাকরণ অভিযানের তৃতীয় পর্যায় গত ১ মে থেকে শুরু হয়েছে। এই পর্যায়ে টিকাকরণের জন্য ভারত সরকার রাজ্য / কেন্দ্রশাসিত অঞ্চলগুলিকে নিখরচায় ৫০ শতাংশ টিকার ডোজ সরবরাহ করবে। বাকি ৫০ শতাংশ টিকার ডোজ রাজ্য ও কেন্দ্রশাসিত অঞ্চল তথা বেসরকারি হাসপাতালগুলিকে টিকা উৎপাদক সংস্থার কাছ থেকে সরাসরি সংগ্রহ করতে হবে।
রাজ্য ও কেন্দ্রশাসিত অঞ্চলগুলিকে টিকার ডোজ সরবরাহের বিষয়টি যে সমস্ত টিকা গ্রহীতার দ্বিতীয় ডোজ বাকি রয়েছে সেই সংখ্যার নিরিখে স্থির করা হবে। সরকার এই প্রেক্ষিতে আগামী ১৬-৩১ মে পর্যন্ত প্রায় ১ কোটি ৯২ লক্ষ কোভিশিল্ড ও কোভ্যাক্সিন টিকার ডোজ নিখরচায় রাজ্য ও কেন্দ্রশাসিত অঞ্চলগুলিকে সরবরাহ করবে। এর মধ্যে ১ কোটি ৬২ লক্ষ ৫০ হাজার কোভিশিল্ড এবং ২৯ লক্ষ ৪৯ হাজার কোভ্যাক্সিন টিকার ডোজ দেওয়া হয়েছে।
টিকা সরবরাহের দিনক্ষণ আগাম রাজ্যগুলিকে জানিয়ে দেওয়া হবে। এই প্রেক্ষিতে রাজ্যগুলিকে প্রাপ্ত টিকার যথাযথ বন্টন ও সর্বাধিক সদ্ব্যবহারের অনুরোধ জানানো হয়েছে।
রাজ্য ও কেন্দ্রশাসিত অঞ্চলগুলিকে টিকা সরবরাহের দিনক্ষণ আগাম জানিয়ে দেওয়ার উদ্দেশ্যই হল যাতে তারা টিকা হাতে পাওয়ার সঙ্গে সঙ্গেই তার পূর্ণ ব্যবহার পরিকল্পনা মাফিক শুরু করতে পারে। এদিকে, গত ১-১৫ মে পর্যন্ত রাজ্য ও কেন্দ্রশাসিত অঞ্চলগুলির কাছে ১ কোটি ৭০ লক্ষের বেশি টিকার ডোজ ছিল। কেন্দ্রীয় সরকার এই টিকাও নিখরচায় রাজ্য ও কেন্দ্রশাসিত অঞ্চলগুলিকে সরবরাহ করেছিল। সরকারি সাহায্যের পাশাপাশি, রাজ্য তথা বেসরকারি হাসপাতালগুলি মে মাসে ৪ লক্ষ ৩৯ হাজারের বেশি টিকার ডোজ সরাসরি সংগ্রহ করতে পারে।
CG/BD/DM
(Visitor Counter : 183
ইস্পাতমন্ত্রক
তেল এবং গ্যাস শিল্পে ইস্পাতের চাহিদা মেটাতে আমদানির ওপর নির্ভরতা কমিয়ে শ্রী ধর্মেন্দ্র প্রধান দেশে উৎপাদিত ইস্পাতের ব্যবহার বাড়ানোর ওপর জোর দিয়েছেন
নয়াদিল্লি, ১৬ জুন, ২০২০
কেন্দ্রীয় পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান গ্যাস ও তেল শিল্পে ইস্পাতের চাহিদা মেটানোর জন্য আমদানির ওপর নির্ভরশীলতা কমানোর আহ্বান জানান। দেশে উৎপাদিত ইস্পাতের ব্যবহার বাড়ানোর প্রস্তাব তিনি করেছেন। ‘আত্মনির্ভর ভারত : তেল ও গ্যাস ক্ষেত্রে দেশে উৎপাদিত ইস্পাতের ব্যবহার’ শীর্ষক এক ওয়েবিনারে আজ তিনি একথা বলেন।
প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ার আহ্বানের প্রসঙ্গ উল্লেখ করে শ্রী প্রধান বলেন, শক্তিশালী ভারতের উৎপাদন অর্থাৎ ম্যানুফ্যাকচারিং শিল্প আরও মজবুত হওয়া প্রয়োজন যেখানে আন্তর্জাতিক স্তরে অর্থনীতির সঙ্গে সুসম্পর্ক থাকবে। নির্মাণ শিল্প, প্রাকৃতিক গ্যাস ও তেল এবং যন্ত্রাংশ নির্মাণে ভারতে উৎপাদিত ইস্পাতের একটি গুরুত্বপূর্ণ ভূমিকা রয়েছে বলে উল্লেখ করে শ্রী প্রধান বলেন, দেশে উৎপাদিত ইস্পাতের ব্যবহার বৃদ্ধির মধ্য দিয়ে আত্মনির্ভর ভারতের স্বপ্ন পূরণ হবে। দেশের চাহিদা মিটিয়ে ভারতীয় ইস্পাত শিল্প আন্তর্জাতিক স্তরে গুরুত্বপূর্ণ ভূমিকা রাখতে পারে।
তেল ও প্রাকৃতিক গ্যাস ক্ষেত্রে গত ছয় বছরে বিনিয়োগ-বান্ধব নীতি গ্রহণের ফলে বিপুল পরিবর্তন এসেছে। তৈল শোধনাগার, পাইপলাইন, গ্যাস টার্মিনাল, মজুত রাখার ক্ষমতা, খুচরো বিক্রয় কেন্দ্র সহ সংশ্লিষ্ট সব ক্ষেত্রে ইস্পাতের প্রচুর চাহিদা তৈরি হয়েছে। শহরাঞ্চলে গ্যাস সরবরাহ বৃদ্ধির ফলে আমাদের দেশে ৭০ শতাংশ মানুষকে এই পরিষেবার আওতায় আনা সম্ভব হয়েছে।
সমস্ত প্রতিষ্ঠানকে দেশে উৎপাদিত ইস্পাত ব্যবহার করার আহ্বান জানিয়ে শ্রী প্রধান বলেন, বিদেশ থেকে আমদানি ক্রমশ কমাতে হবে। এর ফলে, অতিক্ষুদ্র, ক্ষুদ্র ও মাঝারি শিল্পের যেমন বিকাশ হবে, পাশাপাশি কর্মসংস্থানেরও সুযোগ গড়ে উঠবে।
কেন্দ্রীয় ইস্পাত প্রতিমন্ত্রী শ্রী ফগন সিং কুলস্তে বলেন, ইস্পাত এবং গ্যাস ও তেল ক্ষেত্র ভারতের অর্থনীতির অত্যন্ত গুরুত্বপূর্ণ স্তম্ভ। দেশের অর্থনীতিকে ৫ লক্ষ কোটি মার্কিন ডলারের সমতুল অর্থনীতিতে নিয়ে যেতে সংশ্লিষ্ট ক্ষেত্রগুলি গুরুত্বপূর্ণ ভূমিকা পালন করতে পারে। তিনি দেশে উৎপাদিত সামগ্রীর ব্যবহার বাড়াতে শিল্প সংস্থাগুলির কাছে আহ্বান জানান।
এই ওয়েবিনারে বিভিন্ন রাষ্ট্রায়ত্ত সংস্থা, ইস্পাত ও প্রাকৃতিক গ্যাস মন্ত্রকের বর্ষীয়ান আধিকারিকরা ছাড়াও ফিকি-র প্রতিনিধিরা উপস্থিত ছিলেন। ইস্পাত মন্ত্রকের সঙ্গে ফিকি যৌথভাবে এই ওয়েবিনারের আয়োজন করেছিল।
(CG/CB/DM
অর্থ কমিশন
পঞ্চদশ অর্থ কমিশনের দু’দিনের মুম্বাই সফর শেষ হ’ল
কেন্দ্রীয় সহায়তাপুষ্ট প্রকল্পগুলিকে আরও যুক্তিসঙ্গত ও সরল করে তোলার ক্ষেত্রে ব্যাপক সুযোগ রয়েছে – অর্থ কমিশনের চেয়ারম্যান
নয়াদিল্লি, ০৯ মে, ২০১৯
পঞ্চদশ অর্থ কমিশনের দু’দিনের মুম্বাই সফর বৃহস্পতিবার শেষ হয়েছে। দু’দিনের এই সফরে ভারতীয় রিজার্ভ ব্যাঙ্ক, বিভিন্ন ব্যাঙ্ক এবং বিশিষ্ট অর্থনীতিবিদদের সঙ্গে বৈঠকে যে সমস্ত বিষয় নিয়ে আলোচনা হয়েছে, সে সম্পর্কে কমিশনের চেয়ারম্যান শ্রী এন কে সিং জানিয়েছেন যে, সকলের সঙ্গেই বৈঠক অত্যন্ত ফলপ্রসূ হয়েছে। কমিশনের চেয়ারম্যান আরও জানিয়েছেন যে, অতিক্ষুদ্র অর্থনীতির স্থিতিশীলতা অব্যাহত রাখতে যে সমস্ত গুরুত্বপূর্ণ বিষয় বিবেচনায় রাখা প্রয়োজন, সে সম্পর্কে কমিশনের দৃষ্টিভঙ্গী আরও স্পষ্ট হয়েছে। এছাড়াও, রাজ্যগুলির ঋণের পরিমাণ সম্পর্কে ভারতীয় রিজার্ভ ব্যাঙ্কের যে বার্ষিক রিপোর্ট প্রকাশিত হয়েছে, সে ব্যাপারেও বিশদে ও ফলপ্রসূ আলোচনা হয়েছে।
বেশ কয়েকটি রাজ্য অর্থ ব্যবস্থার পরিচালনায় অত্যন্ত দক্ষতা দেখিয়েছে, তবে কিছু রাজ্য এক্ষেত্রে সামান্য পিছিয়ে রয়েছে। বাজার থেকে রাজ্যগুলির ঋণ গ্রহণের ক্ষেত্রে স্থিতিশীলতা বজায় রাখার প্রেক্ষিতে দক্ষতাসম্পন্ন রাজ্যগুলি এবং পিছিয়ে পড়া রাজ্যগুলির মধ্যে যে পার্থক্য রয়েছে, সেক্ষেত্রে ঋণ গ্রহণ খাতে খরচের ব্যাপারে কোন্ ধরণের ব্যবস্থা নেওয়া যায়, তা নিয়েও বৈঠকে আলোচনা হয়েছে। কমিশনের চেয়ারম্যান আরও জানিয়েছেন, বিগত পাঁচ বছরে একটি সরকার রাজস্ব ঘাটতির লক্ষ্যমাত্রা নির্দিষ্ট সীমায় বেঁধে রাখতে যথেষ্ট তৎপর ছিল। এছাড়াও, আর্থিক সংক্রান্ত তথ্য একত্রিকরণ, পরিসংখ্যান ব্যবস্থার গুণমান বাড়ানো, রাজস্ব ঘাটতি নিয়ন্ত্রণে রাখতে আরও বিশ্বাসযোগ্য তথ্য এবং তথ্যের সাযুজ্য রাখার মতো বিষয়গুলি নিয়েও আলোচনা হয়েছে। এই বিষয়গুলি নিয়ে আলোচনার সময়ে একাধিক গুরুত্বপূর্ণ প্রস্তাব ও দৃষ্টিভঙ্গী পাওয়া গেছে, যেগুলি নিয়ে কমিশন আরও আলোচনা করতে রাজি।
কেন্দ্রীয় সরকার প্রতি বছর কেন্দ্রীয় সহায়তাপুষ্ট প্রকল্প খাতে ৩ লক্ষ ৫০ হাজার কোটি টাকা খরচ করে থাকে। এ ধরণের প্রকল্পগুলিকে আরও যুক্তিসঙ্গত ও সরল করে তোলার বিগত প্রয়াসগুলি থেকে সামান্য সাফল্য মিলেছে। অতীতে কেন্দ্রীয় সহায়তাপুষ্ট প্রকল্পগুলির মেয়াদ পঞ্চবার্ষিকী পরিকল্পনার সঙ্গে সামঞ্জস্য রেখে করা হলেও পরিকল্পনার অন্তর্বর্তী সময়ে পরিবর্তন বা সংশোধনের ফলে তা ব্যহত হ’ত। এখন পঞ্চবার্ষিকী পরিকল্পনার অস্তিত্ব না থাকায় কেন্দ্রীয় সরকার সিদ্ধান্ত নিয়েছে যে, প্রতিটি কেন্দ্রীয় সহায়তাপুষ্ট প্রকল্পের মেয়াদ আর প্রত্যেক অর্থ কমিশনের মেয়াদের সঙ্গে সাযুজ্য রাখা হবে। বর্তমানে চালু সমস্ত কেন্দ্রীয় সহায়তাপুষ্ট প্রকল্পের মেয়াদ চলতি বছরেই শেষ হচ্ছে। এই প্রকল্পগুলি আবার নতুন মেয়াদ নিয়ে শুরু হবে। এই প্রেক্ষিতে কেন্দ্রীয় সরকার ও সংশ্লিষ্ট অন্যান্য কর্তৃপক্ষের কাছে চালু এই প্রকল্পগুলিকে আরও যুক্তিযুক্ত ও সরল করে তোলার বিশেষ সুযোগ সৃষ্টি হয়েছে।
2
অর্থ কমিশন ৩০টি স্মারকপত্র পেয়েছে। এর মধ্যে একটি কেন্দ্রীয় সরকার এবং বাকি ২৯টি রাজ্য ও কেন্দ্রশাসিত অঞ্চলের কাছ থেকে। কমিশন এখন কেন্দ্রীয় সরকারের জবাবের অপেক্ষায় রয়েছে। আশা করা হচ্ছে, খুব শীঘ্রই জবাব পাওয়া যাবে। জবাব পাওয়ার পরই কমিশন স্থির করবে কেন্দ্র ও রাজ্যগুলির মধ্যে রাজস্ব বন্টন কিভাবে করা যায়। কমিশন ইতিমধ্যেই ২৯টি রাজ্যের মধ্যে ২০টি রাজ্যে সফর শেষ করেছে। বাকি রাজ্যগুলিতে কমিশনের সফর বর্তমানে লাগু আদর্শ নির্বাচনী আচরণবিধির মেয়াদ শেষ হলেই শুরু হবে।
CG/BD/SB
(Visitor Counter : 53
প্রধানমন্ত্রীরদপ্তর
মায়ের প্রতি প্রধানমন্ত্রীর শ্রদ্ধাজ্ঞাপন
নয়াদিল্লি, ৩০ ডিসেম্বর, ২০২২
প্রধানমন্ত্রী শ্রী নরেন্দ্র মোদী তাঁর মায়ের জীবনকে এক মহান শতাব্দীর আখ্যা দিয়ে বলেছেন যে ভগবানের পদতলে তিনি আজ শান্তিলাভ করলেন।
হীরাবেন আজ পরলোক গমন করেছেন। প্রধানমন্ত্রী স্মরণ করেন যে মায়ের মধ্যে তিনি ত্রিমূর্তি প্রত্যক্ষ করেছেন যা এক তপস্বীর জীবনযাত্রা, নিঃস্বার্থ কর্মযোগী এবং নিজের মূল্যবোধের প্রতি নিয়োজিত।
শততম জন্মদিবসে মায়ের পরামর্শের কথা স্মরণ করেন প্রধানমন্ত্রী। বুদ্ধির সঙ্গে কাজ এবং শুদ্ধ জীবনযাপনের উপদেশ দিয়েছিলেন তিনি।
প্রধানমন্ত্রী এক ট্যুইটে বলেছেন –
“মহান এক শতাব্দীর যাত্রা ঈশ্বরের পদতলে শান্তি খুঁজে পেয়েছে। মায়ের মধ্যে আমি ত্রিমূর্তির অনুভব করেছি যা এক তপস্বীর জীবনযাত্রা, নিঃস্বার্থ কর্মযোগী এবং নিজের মূল্যবোধের প্রতি নিয়োজিত।
মায়ের শততম জন্মদিনে যখন তাঁর সঙ্গে দেখা করি তখন তিনি আমাকে যা বলেছিলেন তা আমার চিরদিন স্মরণে থাকবে। তিনি বলেছিলেন – કામ કરો બુદ્ધિથી, જીવન જીવો શુદ્ધિથી যার অর্থ হল, বুদ্ধির সঙ্গে কাজ এবং শুদ্ধ জীবনযাপন।”
PG/AB/DM/
(
স্বরাষ্ট্র মন্ত্রক
কোভিড-১৯-এর মোকাবিলায় ২১ দিনের লকডাউনে সামাজিক ব্যবধান বজায় রেখে কৃষিকাজ নিশ্চিত করতে রাজ্যগুলিকে বলল স্বরাষ্ট্র মন্ত্রক
নতুনদিল্লি, ৩ এপ্রিল ২০২০
কোভিড-১৯ এর মোকাবিলায় দেশ জুড়ে প্রতিরোধমূলক নিয়ন্ত্রণ ব্যবস্থায় কৃষিকাজকে ছাড় দেবার জন্য নির্দেশিকা জারী করল কেন্দ্রীয় স্বরাষ্ট্র মন্ত্রক। বীজ বোনা এবং কৃষি মরশুমের কথা ভেবে এই নির্দেশিকা জারী করা হয়েছে।
https://pib.gov.in/PressReleseDetail.aspx?PRID=1608644
এই নির্দেশিকায় কৃষক ও কৃষিকর্মীদের চাষের কাজে, কৃষিপণ্য সংগ্রহ করা, বাজারের কাজ, কৃষি সরঞ্জাম নিয়ে যাওয়া আসা করার উপর ছাড় দিতে বলা হয়েছে।
কেন্দ্রীয় স্বরাষ্ট্র সচিব শ্রী অজয় কুমার ভাল্লা এই মর্মে রাজ্যগুলির মুখ্যসচিবদের এই বিষয়ে নির্দেশ দিয়ে যে চিঠি পাঠিয়েছেন, সেই চিঠিতে সামাজিক ব্যবধান বজায় রাকাহ্র ওপর গুরুত্ব দেওয়া হয়েছে।
এই চিঠিটি পড়তে, নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/03.04.2020%20HS%20to%20CS%20-%20Ensure%20smooth%20harvesting%20and%20sowing%20operations.pdf
CG/CB
(Visitor Counter : 128
প্রধানমন্ত্রীরদপ্তর
সীমাঞ্চল এক্সপ্রেস লাইনচ্যুত হওয়ার ফলে প্রাণহানি ঘটায় প্রধানমন্ত্রীর শোক প্রকাশ
নয়াদিল্লি, ০৩ ফেব্রুয়ারি, ২০১৯
সীমাঞ্চল এক্সপ্রেসের কোচগুলি লাইনচ্যুত হওয়ার ফলে প্রাণহানির ঘটনায় প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। তিনি বলেন, “আমি শোকার্ত পরিবারগুলির ব্যাপারে চিন্তিত। আহতরা যেন শীঘ্র সুস্থ হয়ে ওঠেন। দুর্ঘটনার পরিপ্রেক্ষিতে রেল, জাতীয় বিপর্যয় মোকাবিলা বাহিনী ও স্থানীয় কর্তৃপক্ষ যথাসম্ভব সহায়তা করছে”।
SC/SB
(Visitor Counter : 55
প্রধানমন্ত্রীরদপ্তর
প্রধানমন্ত্রী আগামীকাল  আমেদাবাদের এএমএ –তে জেন গার্ডেন এবং কাইজেন অ্যাকাডেমির উদ্বোধন করবেন
নতুন দিল্লি, ২৬শে জুন, ২০২১
প্রধানমন্ত্রী শ্রী নরেন্দ্র মোদী আগামীকাল  সকাল সাড়ে ১১টায় ভিডিও কনফারেন্সের মাধ্যমে আমেদাবাদের এএমএ –তে জেন গার্ডেন এবং কাইজান অ্যাকাডেমির উদ্বোধন করবেন।
এক ট্যুইট বার্তায় প্রধানমন্ত্রী বলেছেন, “আগামীকাল  আমেদাবাদের এএমএ –তে জেন গার্ডেন এবং কাইজান অ্যাকাডেমির উদ্বোধন করা হবে। এটি ভারত এবং জাপানের মধ্যে দৃঢ় সম্পর্ক প্রদর্শনের আরো একটি উদাহরণ।”
CG/SS/SFS
(
কেন্দ্রীয়মন্ত্রিসভা
কেন্দ্রীয় মন্ত্রিসভা রবি মরশুম ২০২২ – ২৩ এর জন্য পুষ্টি উপাদান সমৃদ্ধ সারের ভর্তুকি হারে পরিবর্তন অনুমোদন করেছে
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বিভিন্ন পুষ্টি উপাদান, যেমন – নাইট্রোজেন, , ফসফরাস , পটাশ , সালফার  – এর জন্য ভর্তুকি ২০২২-২৩ রবি মরশুমে খরিফ শস্যের এনবিএস – এর হার সংস্কারের জন্য কেন্দ্রীয় সার দপ্তরের প্রস্তাব মঞ্জুর করেছে। ২০২৩ সালের পয়লা জানুয়ারি থেকে ৩১ মার্চ, ২০২৩ পর্যন্ত রবি মরশুম এবং পয়লা এপ্রিল, ২০২৩ থেকে ৩০ সেপ্টেম্বর ২০২৩ পর্যন্ত খরিফ মরশুমের জন্য এই হার কার্যকর হবে।
ফসফরাস ও পটাশ সমৃদ্ধ সারের ক্ষেত্রে ভর্তুকির বিষয়টি এনডিএস প্রকল্পের আওতায় প্রদান করা হবে। সরকার কৃষকদের ভর্তুকি মূল্যে ২৫ ধরনের ফসফরাস ও পটাশ জাতীয় সার প্রদান করবে।
২০২৩ সালের খরিফ মরশুমের জন্য সরকারের তরফে ৩৮ হাজার কোটি টাকা ভর্তুকি দেওয়া হবে। কৃষকদের ভর্তুকি হারে উন্নত মানের পি অ্যান্ড কে সার প্রদানের বিষয়ে সরকারের প্রতিশ্রুতিবদ্ধতার পরিচায়ক হ’ল এই সিদ্ধান্ত।
মন্ত্রিসভার এই সিদ্ধান্ত কৃষকদের ভর্তুকি হারে ডিএপি এবং অন্যান্য পি অ্যান্ড কে সার প্রদানে সহায়ক হবে।
PG/PM/SB
(
শিল্পওবাণিজ্যমন্ত্রক
পশ্চিমবঙ্গ থেকে বাহরিনে জিআই ট্যাগ সম্বলিত মিহিদানার প্রথম চালান রপ্তানী
নয়াদিল্লী, ৫ অক্টোবর, ২০২১
দেশীয় ভৌগলিক সূচক বা জিওগ্রাফিকাল আইডেন্টিফিকেশন  ট্যাগ যুক্ত পণ্য সামগ্রীর বাণিজ্যিক লেনদেনে উৎসাহ দেওয়া হচ্ছে। পশ্চিমবঙ্গের বর্ধমানের বিখ্যাত মিষ্টি জিআই ট্যাগ যুক্ত মিহিদানার প্রথম চালান বাহরিনে রপ্তানী করা হয়েছে। কলকাতার মেসার্স ডিএম এন্টারপ্রাইজেস এপিইডিএ নিবন্ধীকৃত একটি সংস্থা। এই সংস্থা বাহরিনে মিহিদানা রপ্তানী করেছে। সেদেশের আল জাজিরা গোষ্ঠী মিহিদানা আমদানি করেছে। প্রথমে এর স্বাদ গ্রহণের উদ্দেশ্যে মিহিদানা পাঠানো হয়। এরপরই দেওয়ালির সময় আরও মিহিদানা পাঠানোর বরাত এসেছে।
সম্প্রতি পশ্চিমবঙ্গের জয়নগরে খই ও তাজা খেজুড় গুড়ের মোয়া জিআই শংসাপত্র পেয়েছে। এর ঐতিহাসিক গুরুত্ব রয়েছে। এপিইডিএ এবং ভারতীয় ডাক বিভাগ যৌথ উদ্যোগে জয়নগরের মোয়া সম্বলিত একটি বিশেষ ডাক টিকিট প্রকাশ করে। এপিইডিএ দেশের স্বল্প পরিচিত খাদ্য পণ্যকে পরিচিত করতে বিশেষ উদ্যোগ নিয়েছে। আগস্ট মাসে মিহিদানা এবং সীতাভোগকে নিয়ে আর একটি ডাক টিকিট প্রকাশ করা হয়। জানুয়ারি মাসে বাহরিনে জয়নগরের মোয়া রপ্তানী করা হয়েছে। পশ্চিমবঙ্গের বর্ধমান জেলা ২০১৭ সালে শতাব্দী প্রাচীন মিষ্টিগুলির জন্য জি আই ট্যাগ পেয়েছে। এই ট্যাগের ফলে কোনো একটি নির্দিষ্ট ভৌগলিক অঞ্চলে উৎপাদিত সামগ্রীর বিখ্যাত হয়ে ওঠার সঙ্গে ওই স্থানের নাম যুক্ত থাকবে। অনন্য গুণমান, পরিচিতি ও বৈশিষ্ট্যের জন্য কৃষিজ প্রাকৃতিক ও উৎপাদিত পণ্য সামগ্রীর জি আই ট্যাগ দেওয়া হয়ে থাকে। দার্জিলিং-এর চা, বাসমতী চাল, কাঞ্চীপুরমের সিল্ক, মহিশুরের সিল্ক, হায়দ্রাবাদী হালিম, নাগাল্যান্ডের লঙ্কার গুঁড়োর মতো জি আই ট্যাগ সম্বলিত বহু সামগ্রী উচ্চদামে বিক্রি হয়। রাজ্যগুলিকে প্রয়োজনীয় পরিকাঠামো গড়ে তুলতে ও আন্তর্জাতিক চাহিদা পূরণের জন্য এপিইডিএ সাহায্য করে।
CG/CB/NS
(Visitor Counter : 246